I juli 2013 ble det bekreftet at John Williams, som komponerte musikken for de andre filmene, også skulle komponere lydsporet denne gang. Filmselskapet brukte Williams' tidligere -musikk til de første to trailerne. Komposisjonsarbeidet begynte i desember 2014, og han ble ferdig i juni 2015. Williams ville bruke spor fra de forrige filmene på «en naturlig måte», i tillegg til å bruke nytt materiale. Innspillingen av filmmusikken begynte 1. juni 2015 hos Sony Pictures Studios med William Ross som dirigent på de fleste av låtene. Williams var selv til stede og dirigerte de låtene Ross ikke gjorde. Innspillingen ble ferdig 14. november 2015. Musikkalbumet ble utgitt på CD, vinyl og for streaming av Walt Disney Records 18. desember 2015. Den sørkoreanske guttegruppen EXO utgav også sangen «Lightsaber» i et samarbeid med -filmen for kinoutgivelsen i Sør-Korea 11. november.